b'\n_START_ARTICLE_\nSivhauk\n_START_SECTION_\nKjennetegn\n_START_PARAGRAPH_\nSt\xc3\xb8rrelse: 48 \xe2\x80\x93 62\xc2\xa0cm. (omtrent som en musv\xc3\xa5k \xe2\x80\x93 omtrent som en ravn). Vingespennet er ca. 130\xc2\xa0cm. Hunnen er st\xc3\xb8rre enn hannen. Vekt: ca.540g (\xe2\x99\x82), ca.740g (\xe2\x99\x80). B\xc3\xa5de hann- og hunnfugl virker overveiende brune, hunnen m\xc3\xb8rkere enn hannen, vingespissene er svarte. Undersiden p\xc3\xa5 hannens vinger er lys, halen er lang og n\xc3\xa6rmest gr\xc3\xa5. Toppen og undersiden av hodet p\xc3\xa5 begge kj\xc3\xb8nn er lys._NEWLINE_Den er en glideflyver med h\xc3\xb8ytstilte vinger.\n_START_SECTION_\nStemme\n_START_PARAGRAPH_\nStemme fra https://web.archive.org/web/20070927224819/http://www.cserkesz.hu/~szazs/egyeb/madarhang/Circus.aeruginosus.mp3\n_START_SECTION_\nUtbredelse og bestandsstatus\n_START_PARAGRAPH_\nSivhauken hekker \xc3\xa5rlig, men meget sparsomt i Norge, og enkeltindivider observeres i \xc3\xb8kende grad om v\xc3\xa5ren og i sommerhalv\xc3\xa5ret p\xc3\xa5 \xc3\xb8stlandet og s\xc3\xb8r\xc3\xb8stlandet. Flest hekkefunn i Norge er gjort i \xc3\x98stfold og i Rogaland, men den har ogs\xc3\xa5 hekket i Oppland og i Vestfold. I 2013 ble den ogs\xc3\xa5 funnet hekkende i Hedmark. Den hekker i mellom- og S\xc3\xb8r-Europa opp til Danmark, s\xc3\xb8r Sverige og s\xc3\xb8rvest Finland og vestlige deler av Asia. I Danmark, hvor bestanden har v\xc3\xa6rt \xc3\xb8kende, er det n\xc3\xa5 ca. 600 ynglepar. I nord Europa trekker den til Afrika i vinterhalv\xc3\xa5ret._NEWLINE_Arten er r\xc3\xb8dlistet i Norsk r\xc3\xb8dliste for arter 2015, til S\xc3\xa5rbar (VU). Kategorien skulle egentlig v\xc3\xa6rt Sterkt truet (EN) hvis man bare s\xc3\xa5 p\xc3\xa5 Norge, men s\xc3\xa5 ble den satt ned et trinn til VU fordi det g\xc3\xa5r bra med arten i nabolandene - og man anser at arten vil kunne innvandre derfra hvis den blir borte hos oss.\n_START_SECTION_\nBiotop\n_START_PARAGRAPH_\nSivhauken er avhengig av n\xc3\xa6ringsrike vann med tett sivvegetasjon.\n_START_SECTION_\nHekking\n_START_PARAGRAPH_\nSivhauken legger redet i tett takr\xc3\xb8rvegetasjon hvor den legger 3-7 egg i begynnelsen av mai. Rugetiden er 31-36 dager og ungene blir i redet i ca. 40 dager.\n_START_SECTION_\nF\xc3\xb8de\n_START_PARAGRAPH_\nF\xc3\xb8den er sm\xc3\xa5fugl og sm\xc3\xa5 andefugl som den fanger i luften eller p\xc3\xa5 vannet, mus og frosker.'